टीवी और रेडियो न्यूज रीडिंग कंपीटिशन में पलक, अवनी, जपनीत, प्रज्ञा और मन्नत को पहला स्थान
गवर्नमेंटकॉलेज फॉर गर्ल्स की इंग्लिश लिटरेरी सोसाइटी की ओर से एनुअल मीटिंग का आयोजन किया गया। इस मौके पर रेडियो और टीवी न्यूज रीडिंग प्रतियोगिता का आयोजन किया गया। कार्यक्रम में जीएसटी ग्रुप ऑफ इंडस्ट्रीज के मैनेजिंग डायरेक्टर रणजोध सिंह ने मुख्य मेहमान के तौर पर शिरकत की। उनका स्वागत कॉलेज प्रिंसिपल डॉ. मोहिंदर कौर ग्रेवाल और इंग्लिश डिपार्टमेंट की हेड किरनजीत बराड़ ने किया। कार्यक्रम में वॉयस ऑफ पंजाब सीजन 7 की रनर अप जैसमीन धिमान ने अपनी गायकी से सभी का मनोरंजन किया। प्रतियोगिता में रश्मि ग्रोवर और सरिता खुराना ने जज की भूमिका निभाई। रेडियो न्यूज रीडर में पलक और अवनी ने पहला स्थान हासिल किया। तनवी और हरसिमरत दूसरा और गीतिका और वैशाली तीसरा स्थान लेने में सफल रही। सिमरनप्रीत और सुखमनप्रीत को सांत्वना और हरसिमरत को व्यक्तिगत इनाम दिया गया। टीवी न्यूज रीडिंग में जपनीत, प्रज्ञा और मन्नत ने पहली पोजीशन ली। जसनूर, चंदना ने दूसरा और लवलीन और गुरकमल ने तीसरा स्थान लिया। पूजा, कोमल ने कंसोलेशन और जपनीत ने व्यक्तिगत इनाम जीता।
इस मौके पर डॉ. ग्रेवाल ने कहा कि इस तरह की प्रतियोगिताएं स्टूडेंट्स के सर्वांगिण विकास के लिए बेहद आवश्यक हैं। उन्होंने इंग्लिश डिपार्टमेंट और स्टूडेंट्स को इसी तरह कार्य जारी रखने के लिए प्रेरित किया। लिटरेसी क्लब की प्रेसिडेंट सारू आद्या ने कार्यक्रम का मंचन किया। प्रीत दमन बराड़ ने सभी मेहमानों का कार्यक्रम में शिरकत करने पर धन्यवाद किया।
जीसीजी की इंग्लिश लिटरेरी सोसाइटी ने एनुअल मीटिंग का आयोजन किया
hin_Deva hin_Deva hin_Deva hin_Deva